29/09/2009 | Administración LocalMunicipal
Tordoia
Prórroga suspensión licenzas urbanísticas

Anuncio: prórroga da suspensión de licenzas urbanísticas no concello de Tordoia. Que o Pleno do Concello de Tordoia en sesión celebrada o día 30 de xullo de 2009 acordou unanimidade dos asistentes o seguinte: Prorrogar a suspensión de licenzas na totalidade de ámbito do plan efectuando igualmente a súa publicación, de conformidade co disposto no artigo 77.3 da Lei 9/2002. A suspensión afecta á aqueles ámbitos do territorio obxecto do planeamento onde as novas determinacións supoñan a modificación da ordenación urbanística vixente. As condicións específicas poden ser consultadas na www.tordoia.es, que son as seguintes: 1. Novas actuacións - Solo non urbanizable: poderanse conceder licenzas para aquelas actuacións que cumpran simultaneamente as Normas Subsidiarias Municipais (NNSS), a Lei de Ordenación urbanística e Protección do medio rural de Galicia (LOUPMRG) e o Plan Xeral de Ordenación Municipal (PXOM), que se está a tramitar, debendo verificarse en cada caso as condicións máis limitativas fixadas por cada unha desta normativa. No tocante ás distancias das novas explotacións ás vivendas e os núcleos rurais, fixadas pola LOUPMRG, non se tomarán en conta as reduccións desas propostas no PXOM que se está a tramitar, pero si as delimitacións dos núcleos propostas no mesmo. - Solo Urbano: suspenderanse as licenzas de parcelación, edificación e demolición.2. Actuacións sobre edificacións existentes: - Non se suspenderán licenzas, en calquera clase de solo, para obras de mantemento e conservación das edificacións existentes. Tamén se exceptúan as licenzas de apertura que incluso conleven obras de acondiconamento do local, sempre que se cumpran simultaneamente as NNSS, a LOUPMRG e o PXOM que se está a tramitar, en relación coas obras a executar, usos e condicións dos usos. - En vivendas tradicionais en solo non urbanizable permitiranse as obras que verifiquen as condicións máis limitativas impostas polas NNSS, a LOUPMRG e o PXOM en tramitación. - En explotacións agropecuarias recoñecidas en base á disposición transitoria décimo primeira da Lei de ordenación urbanística e protección do medio rural de Galicia, permitiranse as obras de conservación, reforma e ampliación que verifican as condicións máis limitativas impostas polas NNSS, a LOUPMRG e o PXOM en tramitación. Terase en conta a citada disposición transitoria décimo primeira da LOUPMRG.3. Licenzas en tramitación (expedientes iniciados antes da Aprobación inicial do PXOM): - Licenzas pendentes de documentación en calquera clase de solo: non se suspenderan licenzas para os proxectos informados polos servizos urbanísticos municipais favorablemente con condicións, sempre e cando se presente a documentación adicional solicitada nun prazo máximo de dez días hábiles dende a notificación do informe técnico e esta estea completa e correcta. Unha vez completada a documentación proseguirase coa tramitación do expediente e, se fora o caso, das autorizacións preceptivas en aplicación dos apartados seguintes. - Licenzas pendentes de autorización autonómica previa en solo non urbanizable: non se suspenderan licenzas sempre e cando a Consellería de Política Territorial resolva favorablemente ou condicione a resolución favorable da autorización á introducción de modificacións de escas entidade no proxecto. Se, pola contra, as citadas modificacións obrigaran a revisar de novo os parámetros urbanísticas do proxecto, remitirémonos ós apartados 1 e 2 do presente informe, segundo sexa o caso. - Licenzas pendentes doutros informes sectoriais en calquera clase de solo: non se suspenderán licenzas sempre e cando os organismos competentes en cada caso resolvan favorablemente ou condicionen a resolución favorable da autorización á introducción de modificacións de escasa entidade no proxecto. Se, pola contra, as citadas modificacións obrigaran a revisar de novo os parámetros urbanísticos do proxecto, remitirémonos ós apartados 1 e 2 do presente informe, segundo sexa o caso.” En Tordoia a 14 de setembro de 2009. O Alcalde, Asdo.: Antonio Pereiro Liñares